അമൂല്യ വസ്തുക്കള് കാണാന് ബെഹ്റയ്ക്കും ക്ഷണം അഭിനന്ദന പ്രവാഹത്തിനിടയില് തോന്നിയ ഒരു സംശയം എത്തിച്ചത് ചേര്ത്തലയിലെ ആശാരിപ്പുരയിലേക്ക് Begin typing your search... X പുരാവസ്തുക്കളുടെ പേരില് കോടികള് തട്ടിയെന്ന കേസില് അറസ്റ്റിലായ മോന്സന് മാവുങ്കല് തട്ടിപ്പ് നടത്തിയത് ഉന്നത ഉദ്യോഗസ്ഥരെ മറയാക്കിയെന്ന് റിപ്പോര്ട്ട്. കേരള പൊലീസിലെയും രാഷ്ട്രീയ സിനിമാ മേഖലയിലെയും പ്രമുഖര് മോന്സന് പറഞ്ഞ് വിശ്വസിപ്പിക്കുകയും ചെയ്തിരുന്നു. ചിലരെ തട്ടിപ്പിന് മറയാക്കുകയും ചെയ്തു. കഴിഞ്ഞ വര്ഷം ഒരു ഐപിഎസ് ഉദ്യോഗസ്ഥന്റെ കൊച്ചിയില് നടന്ന വിവാഹത്തില് പങ്കെടുക്കാന് സംസ്ഥാനത്തെ മുതിര്ന്ന ഉദ്യോഗസ്ഥര് എത്തിയിരുന്നു. ഇവിടെ വെച്ച് ഡിജിപി ലോക്നാഥ് ബഹ്റയടക്കമുള്ള ആളുകളെ തന്റെ മ്യൂസിയം കാണാന് മോന്സണ് ക്ഷണിച്ചു. മോന്സന്റെ പുരാവസ്തു ശേഖരം കണ്ട് കാണാന് വന്നവര് അകമഴിഞ്ഞ് അഭിനന്ദിച്ചു. എന്നാല് മോശയുടെ അംശവടി എങ്ങനെ മോന്സന്റെ കൈയ്യിലെത്തിയെന്ന സംശയം കൂട്ടത്തില് ഒരു പൊലീസുകാരനുണ്ടായി. ഈ സംശയം അദ്ദേഹം രഹസ്യാനേഷണ വിഭാഗത്തിന് കൈമാറി. മോന്സന്റെ ഇടപടാടുകളില് ഇവരും സംശയമറിയിച്ചു. എന്നാല് ഇതിനുള്ളില് മോന്സന്റെ ഉന്നത പൊലീസ് ബന്ധങ്ങള് വളര്ന്നിരുന്നു. കൊച്ചി നോര്ത്ത് പൊലീസിന്റെ രാത്രികാല ബീറ്റ് പൊയിന്റുകളിലൊന്ന് മോന്സന്റെ വീടായിരുന്നു. കഴിഞ്ഞ ദിവസം മോന്സനെ കസ്റ്റഡിയിലെടുക്കാന് ക്രൈ്ബ്രാഞ്ച് സംഘം ചേര്ത്തലയിലെ വീട്ടിലെത്തിയപ്പോള് ഇയാളുടെ അടുത്ത ബന്ധവിന്റെ മനസമ്മത ചടങ്ങ് നടക്കുകയായിരുന്നു. സംസ്ഥാനത്തെ മുതിര്ന്ന രണ്ട് ഐപിഎസ് ഉദ്യോഗസ്ഥര് ഈ സമയം ഇവിടെ ഉണ്ടായിരുന്നതായും സൂചനയുണ്ട്. ചടങ്ങ് അവസാനിച്ച് എല്ലാവരും പിരിഞ്ഞു പോയെ ശേഷമാണ് ക്രൈം ബ്രാഞ്ച് ഇയാളെ കസ്റ്റഡിയിലെടുത്തത്. വിവിധ ഘട്ടങ്ങളിലായി ആരോപണങ്ങള് ഉയര്ന്നപ്പോഴും മോന്സണ് മാവുങ്കലിനായി ഉന്നത പൊലീസ് ഉദ്യോഗസ്ഥര് ഇടപെട്ടിരുന്നു എന്നാണ് വിവരം. മുന് ഡിഐജി എസ് സുരേന്ദ്രന് മോന്സന് അടുത്ത ബന്ധം ഉണ്ടെന്നു ആക്ഷേപമുണ്ട്. മോന്സനായി ഐജി ലക്ഷമണ ഇടപെട്ടതിന്റെ രേഖകളും പുറത്ത് വന്നു. ആലപ്പുഴയില് മോന്സണ് മാവുങ്കലിനെതിരേ പലവട്ടം പലരും പോലീസില് പരാതി നല്കിയെങ്കിലും നടപടിയുണ്ടായിരുന്നില്ലെന്നും ആക്ഷേപമുണ്ട്. പോലീസിലെ ചില ഉന്നതരുടെ ഇടപെടലായിരുന്നു ഇതിന് കാരണം. എന്നാല് മുഖ്യമന്ത്രിക്ക് പരാതി നല്കിയതോടെ അടിയന്തരമായി നടപടിയെടുക്കാന് പോലീസ് മേധാവി ക്രൈംബ്രാഞ്ചിന് നിര്ദേശം നല്കുകയായിരുന്നു. കഴിഞ്ഞദിവസമാണ് മോന്സന് മാവുങ്കലിനെ എറണാകുളം ക്രൈം ബ്രാഞ്ച് അറസ്റ്റ് ചെയ്തത്. പുരാവസ്തു വിറ്റ വിദേശ പണം ബാങ്കിലുണ്ടെന്നും ഇത് വിട്ടുകിട്ടാന് നിയമ തടസ്സമുണ്ടെന്നും പറഞ്ഞ് പലരില് നിന്നായി കോടിക്കണക്കിന് രൂപ കൈപറ്റിയെന്നാണ് കേസ്. ഗള്ഫ് രാജ്യങ്ങളില് പുരാവസ്തു വിറ്റ് രണ്ട് ലക്ഷത്തി അറുപതിനായിരം രൂപ വിദേശത്ത് നിന്ന് ബാങ്കിലെത്തിയെന്നായിരുന്നു മോന്സന് പണം വാങ്ങുന്നവര്ക്ക് രേഖാമൂലം കാണിച്ചത്. എന്നാല് ഇവ ബാങ്കിന്റെ പേരില് ഉണ്ടാക്കിയ വ്യാജ രേഖയാണെന്ന് അന്വേഷണ സംഘം കണ്ടെത്തി. വിദേശത്ത് മോന്സണ് ബാങ്ക് അക്കൗണ്ടും ഉണ്ടായിരുന്നില്ല. ടിപ്പു സുല്ത്താന്റെ സിംഹാസനം, മോശയുടെ അംശ വടി തുടങ്ങിയവ നിരവധി പുരാവസ്തു തന്റെ പക്കലുണ്ടെന്നായിരുന്നു മോന്സന്റെ അവകാശ വാദം. എന്നാല് ഈ വസ്തുക്കളെല്ലാം നിര്മ്മിച്ചത് ചേര്ത്തലയിലുള്ള ആശാരിയാണെന്ന് ക്രൈം ബ്രാഞ്ച് കണ്ടെത്തി. പുരാവസ്തു കേന്ദ്രത്തിലുള്ള പല വസ്തുക്കളും അതി പുരാതനവും കോടിക്കണക്കിന് രൂപ വിലവരുന്നതും ആണെന്നും ഇയാള് പ്രചരിപ്പിച്ചിരുന്നു. എന്നാല് ഇതെല്ലാം തട്ടിപ്പാണെന്നാണ് പൊലീസിന്റെ പ്രാഥമിക അന്വേഷണത്തില് കണ്ടെത്തിയിരിക്കുന്നത്. കോസ്മറ്റോളജിയില് ഡോക്ടറേറ്റും ഉണ്ടെന്നും ഇയാള് അവകാശപ്പെട്ടിരുന്നു. എന്നാല് ഇയാള് പത്താംക്ലാസ് പോലും പാസായിട്ടില്ലെന്നാണ് പൊലീസ് പറയുന്നത്. TAGS: Popular X TAGS: